arnastofnun/IGC-2024 huggingface dataset:
Naftali Bennett

Naftali Bennett (f. 25. mars 1972) er ísraelskur stjórnmálamaður og fyrrverandi forsætisráðherra Ísraels. Hann er þrettándi forsætisráðherra landsins og gegndi embættinu frá 13. júní 2021 til 30. júní 2022.

Bennett var ráðherra í málefnum Gyðinga utan Ísraels frá 2013 til 2019 og varnarmálaráðherra frá 2013 til 2019. Hann hefur verið leiðtogi flokksins Nýja hægrisins frá árinu 2018 en var áður leiðtogi flokksins Heimkynna Gyðinga frá 2012 til 2018.

Æviágrip.

Bennett er fæddur og uppalinn í Haífa og er sonur innflytjenda frá Bandaríkjunum. Hann gegndi þjónustu í sérsveitunum Sayeret Matkal og Maglan innan ísraelska hersins og stýrði mörgum hernaðaraðgerðum. Að lokinni herþjónustu gerðist hann athafnamaður í hugbúnaðariðnaðinum og tók árið 1999 þátt í stofnun bandaríska fyrirtækisins Cyota, sem vann að forvörnum gegn netbankasvindli og netveiðum. Bennett seldi fyrirtækið árið 2005 fyrir 145 milljónir Bandaríkjadala. Bennett var jafnframt framkvæmdastjóri Soluto, ísraelskrar skýþjónustu, sem seldist árið 2013 fyrir um 100 til 130 milljónir Bandaríkjadala.

Bennett hóf þátttöku í stjórnmálum árið 2006 og var starfsmannastjóri Benjamins Netanyahu til ársins 2008. Árið 2011 stofnaði hann ásamt Ayelet Shaked utanþingshreyfinguna Mitt Ísrael. Árið 2012 var Bennett kjörinn flokksleiðtogi Heimkynna Gyðinga. Í fyrstu kosningunum sem flokkurinn tók þátt í undir stjórn Bennetts árið 2012 vann flokkurinn 12 af 120 sætum á Knesset-þinginu. Bennett varð efnahags- og trúmálaráðherra í ríkisstjórn Benjamins Netanyahu frá 2015 til 2019. Í desember árið 2018 sagði Bennett sig úr Heimkynnum Gyðinga og stofnaði nýjan flokk, Nýja hægrið.

Þann 2. júní 2021 féllst Bennett á að mynda samsteypustjórn ásamt Yair Lapid. Stjórnarsáttmálinn gerir ráð fyrir að Bennett verði forsætisráðherra til ársins 2023 en Lapid taki síðan við embættinu og gegni því til 2025. Bennett tók við embættinu þann 13. júní 2021. Hann er annar forsætisráðherra Ísraels (á eftir Netanyahu) sem er fæddur eftir stofnun Ísraelsríkis.

Ríkisstjórn Bennetts sprakk eftir um eitt ár vegna ósættis meðal stjórnarflokkanna, sem voru afar ólíkir innbyrðis. Yair Lapid tók við af Bennett sem forsætisráðherra til bráðabirgða fram að nýjum kosningum þann 1. júlí 2022.
Angantýr

Angantýr er íslenskt karlmannsnafn.

Dreifing á Íslandi.
Galli (lögfræði)

Galli í skilningi kröfuréttar er þegar greiðsla uppfyllir ekki gæðaeiginleika samkvæmt samningi, lagafyrirmælum eða annarra sjónarmiða. Í kröfurétti er meginreglan sú að aðilar samnings eigi rétt á gallalausum greiðslum. Hvers kyns frávik frá því sem var samið um getur falið í sér galla í þessum skilningi, svo sem ef hlutur var afhentur á öðrum tíma eða öðrum stað en samið var um, eða jafnvel að hann var í öðrum lit.
Aleochara arawakorum

Aleochara arawakorum er bjöllutegund sem var fyrst lýst af Roberto Pace, 1990.
Stöðvarvík

Stöðvarvík voru sjónvarpsþættir sem Spaugstofan gerði árið 1997. Þeir voru tíu talsins, sá fyrsti var sýndur 11. október 1997 og sá síðasti 13. desember 1997. Þættirnir voru öðruvísi en fyrri þættir Spaugstofunnar að því leyti að þessir þættir gerðust ekki á lítilli fréttastofu heldur í litlu sjávarplássi úti á landi. Þættirnir sögðu frá litlu bæjarblaði þar sem fréttamenninir "Pétur" og "Ófeigur" unnu. Einnig sögðu þættirnir frá hárgreiðslustofu í bænum. Þættirnir urðu ekki það vinsælir að ákveðið var Enn ein stöðin yrði frekar á dagskrá þegar Spaugstofan byrjaði aftur snemma árs 1998.
464

Árið 464 (CDLXIV í rómverskum tölum)
Arinbjörn

Arinbjörn er íslenskt karlmannsnafn.

Dreifing á Íslandi.
Vanheimild

Vanheimild er réttarágalli er felst í því að kröfuhafinn fær ekki umsamda réttarstöðu í samningi sínum við viðsemjanda sökum ósamrýmanlegra réttinda þriðja aðila.

Fullkomin vanheimild og vanheimild að hluta.

"Fullkomin vanheimild" á sér stað þegar skuldarinn á ekki þá eign sem hann seldi en þá eignast kröfuhafi engan rétt og samningurinn gæti þá fallið niður. "Vanheimild að hluta" á sér stað þegar skuldarinn á beinan eignarrétt að viðkomandi eign en þriðji aðili á einhver óbein eignarréttindi að henni, svo sem á grundvelli áhvílandi veðs eða fjárnáms.

Upphafleg og eftirfarandi vanheimild.

Upphafleg og eftirfarandi vanheimild er flokkun vanheimildar eftir því hvort hún var til staðar við stofnun samnings (upphafleg) eða hvort til hennar stofnaðist síðar (eftirfarandi).
Málsóknarfélag

Málsóknarfélag er félag sem stofnað er utan um dómsmál sem félagsmenn þess vilja reka um hagsmuni sína í einu lagi. Í íslenskum lögum er gerð krafa um að lágmarki þrír aðilar standi að stofnun slíks félags og að sakarefni þess dómsmáls liggi fyrir við stofnunina, en hins vegar geta félagar þess gengið inn í það og út úr því fram að aðalmeðferð dómsmálsins.
Pipaluk Freuchen

Pipaluk Freuchen (fullt nafn: "Pipaluk Jette Tukuminguaq Kasaluk Palika Häger Freuchen"), fæddist 1918 í Uummannaq, Grænlandi, lést 1999, var dansk-sænskur rithöfundur, sem meðal annars er þekkt fyrir barnabókina "Ivik". Hún var þýdd á íslensku 1955 og einnig á fjölda annarra tungumála.

Pipaluk var dóttir danska heimskautakönnuðarins og ævintýramannsins Peter Freuchen og Navarana Mequpaluk, grænlenskrar konu af inúítaættum. Móðir hennar dó frá þeim ungum og ólst Pipaluk og bróðir hennar upp hjá föður þeirra í Grænlandi. Um líf þeirra saman ritaði Peter Freuchen í "Arctic Adventure: My Life in the Frozen North" (1935).

1944-1953 var Pipaluk gift Bengt Häger (Bengt Nils Richard Häger), og eignaðist með honum dótturina Navarana.
Eyjafjarðardalur

Eyjarfjarðardalur er langur dalur sem liggur frá ósum Eyjafjarðarár nálægt Akureyri og suður 60-70 kílómetra suður til fjallendis þar sem Sprengisandsleið byrjar. Umhverfis dalinn og víðar út er sveitarfélagið Eyjafjarðarsveit. Norðarlega er þéttbýlið Hrafnagil. Sölvadalur og Djúpidalur eru meðal inndala Eyjafjarðardals en þeir eru fjölmargir.

Kerling er hæsta fjallið á svæðinu.
Útilokunarreglan

Útilokunarreglan er meginregla í einkamálaréttarfari er felur í sér að allt eigi að liggja fyrir í upphafi máls, þ.m.t. ágreiningsatriði, sönnunargögn, og málsástæður, eða að minnsta kosti eins fljótt og kostur er. Þumalputtareglan er sú að hver og einn málsaðili eigi að leggja fram öll gögn sem skipta máli eins skjótt og tilefni er til þess. Sé ekki farið eftir því gætu gagnaðilar þess aðila í málinu, eftir atvikum, krafist þess að litið sé framhjá því sem kemur fram svo seint í málinu.
Framkölluð eftirspurn

Framkölluð eftirspurn er sérstakjlega notað um fyrirbæri tengd umferðarmannvirki. Oft hafa umferðarmannvirki verið byggð til að leysa umferðarhnúta, en svo kemur í ljós að með betra flæði finnst fólki ákjósanlegri að nota leiðina en áður og smám saman fyllist hún. Og umferðarhnútinn er aftur kominn.

Um þetta er fjallað m.a. í fræðigreinum og skýringarmyndböndum, meðal annars á ensku. Sjá einnig Wikipedia-greinar á öðrum tungumálum.
Vinna

Vinna er sérhver iðja sem fólk tekur sér fyrir hendur til að afla sjálfu sér eða öðrum lífsviðurværis. Í hagfræðilegum skiliningi er vinna hvers kyns athæfi sem skapar vörur og þjónustu í hagkerfinu.

Vinna er undirstaða mannlegra samfélaga, en getur verið mjög mismunandi, allt frá veiðum og söfnun þar sem náttúruauðlindir eru hagnýttar með höndunum og einföldum verkfærum, að sérhæfðum störfum í hátæknivæddum samfélögum. Ólíkar tegundir vinnu kalla á ólíka hæfni, tæki og hráefni og mörg flóknari verk kalla á verkaskiptingu og sérhæfingu. Viðhorf til vinnu og stofnanalegt umhverfi vinnu er mjög ólík eftir samfélögum. Í mörgum menningarsamfélögum fela tiltekin störf í sér ákveðna félagslega stöðu sem getur tengst valdi, stéttaskiptingu, hefðum og réttindum.
Arnfreyr

Arnfreyr er íslenskt karlmannsnafn.

Dreifing á Íslandi.
Mary Simon

Mary Jeannie May Simon (Inúktitút: Ningiukudluk; f. 21. ágúst 1947) er kanadískur fyrrum útvarpsmaður, embættismaður og ríkiserindreki sem er núverandi landstjóri Kanada. Simon er fyrsti kanadíski frumbygginn sem gegnir landstjóraembættinu.

Simon fæddist í Kangiqsualujjuaq í Nunavik í Québec. Hún vann í stuttan tíma sem framleiðandi og kynnir fyrir CBC North á áttunda áratugnum. Hún hóf síðar störf í þágu hins opinbera og varð meðlimur í framkvæmdastjórn Inúítasambands Norður-Québec. Simon tók þátt í að semja um Charlottetown-sáttmálann, sem var frumvarp að stjórnarskrárbreytingum sem var að endingu hafnað í þjóðaratkvæðagreiðslu árið 1992. Hún varð fyrsti sendiherra Kanada í málefnum norðurslóða frá 1994 til 2004 og lék lykilhlutverk í samningaviðræðum um stofnun Norðurskautsráðsins. Hún var einnig sendiherra Kanada í Danmörku frá 1999 til 2002. Þann 6. júlí 2021 tilkynnti Justin Trudeau forsætisráðherra að Simon hefði verið útnefnd til að taka við af Julie Payette sem landstjóri Kanada.
460

Árið 460 (CDLX í rómverskum tölum)
Guðný María Arnþórsdóttir

Guðný María Arnþórsdóttir (fædd 6. ágúst 1955) er íslensk tónlistarkona þekkt fyrir hamfaratónlist sína á YouTube. Þekktustu lögin hennar eru "Okkar okkar páskar", "Helgarfrí" og "Akureyrar beib".
Arnór

Arnór er íslenskt karlmannsnafn. Nafnið er líkt og Arnþór myndað af „Arn“ sem merkir örn og „Þór“ sem merkir þrumuguðinn Þór úr goðafræðinni.

Dreifing á Íslandi.
Gladys Knight &amp; the Pips

Gladys Knight &amp; the Pips voru bandarísk ryþmablús-/sálartónlistar-/fönkhljómsveit frá Atlanta í Georgíu sem starfaði í um þrjá áratugi við mikinn orðstír. Meðal þekktustu smella hljómsveitarinnar eru lögin „I heard it through the grapevine“ frá 1967 og „Midnight train to Georgia“ frá 1974.

Hljómsveitin var stofnuð árið 1952 af systkinunum Gladys Knight, Merald „Bubba“ Knight, Brendu Knight og frændsystkinum þeirra Eleanor og William Guest og hét þá einfaldlega „The Pips“. Hljómsveitin komst á samning hjá Brunswick Records árið 1957 og tóku þar upp tvær smáskífur sem seldust illa. Eleanor og Brenda yfirgáfu hljómsveitina 1959, en í þeirra stað komu Edward Patten og Langston George. Þau tóku upp fyrsta smell sveitarinnar „Every beat of my heart“ árið 1961 en árið eftir hættu bæði Gladys og Langston í hljómsveitinni. Gladys gekk svo aftur til liðs við hana árið 1964. Hljómsveitin varð snemma þekkt fyrir æfða sviðsframkomu og dansspor sem tryggðu henni vinsældir.

Árið 1966 tók Motown hljómsveitina upp á sína arma sem „Gladys Knight and the Pips“ og þar náði hún mestum vinsældum. Fyrsti smellur hennar hjá Motown var „I heard it through the grapevine“ eftir lagasmíðadúóið Norman Whitfield og Barrett Strong. Hljómsveitin tók upp fjölda vinsælla laga fyrir útgáfuna, eins og „If I were your woman“ og „Neither one of us (wants to be the first to say goodbye)“. Árið 1973 hvarf hljómsveitin frá Motown og til Buddah Records. Þar tók hún upp stærsta smell hljómsveitarinnar „Midnight train to Georgia“ eftir Jim Weatherly sem náði í 1. sæti á bandaríska Billboard-listanum 1974. Árið 1980 fór hljómsveitin til Columbia Records og 1989 hætti hún störfum.
Bakkabredda

Bakkabredda (fræðiheiti: "Clinocera stagnalis") er algeng á láglendi um allt Ísland.
Lori Lightfoot

Lori Elaine Lightfoot (f. 4. ágúst 1962) er bandarískur lögfræðingur og stjórnmálamaður úr Demókrataflokknum. Hún hefur verið borgarstjóri Chicago frá árinu 2019. Hún var kjörin borgarstjóri í kosningum þann 2. apríl 2019. Hún er fyrsta bandaríska blökkukonan og fyrsta hinsegin manneskjan sem hefur verið borgarstjóri Chicago.

Uppvöxtur og menntun.

Lightfoot fæddist í Massillon í Ohio. Hún gekk í Michigan-háskóla í Ann Harbor og í Chicago-háskóla. Lightfoot starfaði fyrir þingmennina Ralph Regula og Barböru Mikulski.

Lagaferill.

Lightfoot hefur unnið ýmis störf fyrir yfirvöld í Chicagoborg. Hún hefur verið starfsmannastjóri og aðalráðgjafi neyðarstjórnunar- og samskiptaskrifstofu borgarinnar. Hún varð síðar aðstoðarforstjóri innkaupaþjónustu Chicagoborgar. Lightfoot var jafnframt forseti framkvæmdastjórnar lögregludeildar Chicago og formaður starfshóps um löggæsluábyrgð.

Lightfoot vann einnig sem lögfræðingur hjá lögmannsstofunni Mayer Brown LLP.

Borgarstjóri Chicago.

Kosningabarátta.

Þann 10. maí árið 2018 tilkynnti Lori Lightfoot að hún hygðist gefa kost á sér í borgarstjórakosningum Chicago næsta ár. Lightfoot var fyrsta lesbían til bjóða sig opinberlega fram til embættis borgarstjóra í sögu Chicagoborgar. Hún komst í aðra umferð borgarstjórakosninganna á móti Toni Preckwinkle þann 2. apríl 2019. Sumir aðgerðasinnar voru á móti framboði Lightfoot vegna starfa hennar með lögreglunni í Chicago.

Þann 2. apríl 2019 vann Lori Lightfoot kosningarnar og varð þannig fyrsta bandaríska blökkukonan og fyrsta lesbían til að gegna embætti borgarstjóra Chicago. Lightfoot hlaut 77% atkvæðanna en Preckwinkle 23%.

Borgarstjóratíð.

Lightfoot tók við embætti borgarstjóra Chicago þann 20. maí 2019. Nokkrum dögum síðar valdi Lightfoot Tom Tunney sem varaborgarstjóra. Stjórn Lightfoot hefur verið mótmælt, sérstaklega af Black Lives Matter-hreyfingunni, sem stóð fyrir mörgum mótmælum eftir morðið á George Floyd árið 2020. Lightfoot hefur jafnframt sett útgöngubann og lokað mörgum veitingastöðum og samkomustöðum vegna kórónuveirufaraldursins í Illinois.

Einkahagir.

Lightfoot býr í hverfinu Logan Square í norðurhluta Chicago. Hún er gift Amy Eshleman og á með henni ættleidda dóttur að nafni Vivian, sem var ellefu ára þegar Lightfoot náði kjöri.
Atli (mannsnafn)

Atli er íslenskt karlmannsnafn.

Dreifing á Íslandi.
Gulsprekla

Gulsprekla (fræðiheiti: "Palloptera trimacula") er evrópsk flugutegund sem finnst víða um Ísland.
Apinae

Apinae er deild vængjaðra og flugfærra félagsskordýra æðvængja. Margar eru mikilvægir frævarar, eins og hinar velþekktu humlur og alibýflugur.
Regnbogagata Seyðisfirði

Regnbogagatan á Seyðisfirði er í götu sem heitir Bjólfsgata. Gatan liggur frá Hótel Öldunni að Seyðisfjarðarkirkju sem er við enda götunnar. Flestar myndir sem teknar eru af götunni eru teknar í átt að kirkjunni. Gatan er ein mest ljósmyndaða gata á Íslandi.

Upphaf Regnbogagötunnar má þakka Margréti Guðjónsdóttur og fleiri Seyðfirðingum sem með sameiginlegu átaki sem hefur orðið að samfélagsverkefni á hverju ári þar sem bæjarbúar og aðrir koma saman og mála götuna. Ein af sérstöðum götunnar eru brotnar hellur sem voru mikil óprýði af áður en gatan var máluð. Bílum var keyrt yfir hellurnar og þær brotnuðu smám saman.
Austmar

Austmar er íslenskt karlmannsnafn.

Dreifing á Íslandi.
Myndprjón

Myndprjón er prjón með Intarsia tækni þar sem myndir eða mynstur eru prjónuð með því að prjóna einn lit í einu, ekki eins og í venjulegu útprjóni (tvíbandaprjóni) þar sem tveir litir eru prjónaðir saman. Tíglamynstur (argyle) á háa skoska sokka var fyrr á tímum prjónað með myndprjóni með sléttu prjóni. Á Íslandi var prjónað myndprjón með garðaprjóni í rósaleppa sem notaðir voru sem innlegg (íleppar) í skinnskó.
Raphaël Varane

Raphaël Xavier Varane (fæddur 25 apríl 1993) er franskur knattspyrnumaður sem spilar sem varnarmaður fyrir Franska karlalandsliðið í knattspyrnu og Manchester United. Hann spilaði áður fyrir franska félagsliðið Lens tímabilið 2010-2011 og fyrir spænska félagsliðið Real Madrid frá 2011-2021. Varane á 79 leiki á baki fyrir Franska landsliðið og var í sigurliði Frakklands á Heimsmeistaramót landsliða í knattspyrnu karla 2018.
Kornlögin

Bresku kornlögin voru lög í Bretlandi sem hindruðu innflutning á korni, á árunum 1815-1846. Í upphafi var lágmarksverð sett á innflutt korn en síðar voru lagðir háir innflutningstollar til að kom í veg fyrir innflutning og vernda þannig breskan landbúnað. Stuðningur við lögin kom úr röðum stórlandeigenda. Andstæðingar laganna voru allur almenningur og verkamenn, sem liðu fyrir hátt kornverð og þar með skertan kaupmátt, og atvinnurekendur sem töldu þau helstu ástæðu hækkandi launakrafna.

Deilur um lögin.

Verð á korni hækkaði mikið á Bretlandseyjum á tímum Napóleonsstyrjaldanna sem komu í veg fyrir innflutning. Þegar friður komst á árið 1814 spruttu upp miklar deilur innan Breska þingsins sem og umræða meðal almennings um kröfur landeigendum lágmarksverð á korni. Deilurnar höfðu mikilvæg áhrif á þróun hagfræðinnar, en meðal þátttakenda í deilunni voru tveir mikilvægustu hagfræðingar klassíska skólans, David Ricardo og Thomas Malthus.

Malthus studdi lögin, sem hann taldi mikilvægan stuðning við breskan landbúnað, og tryggingu fyrir því að breska þjóðin yrði ekki háð innflutning á korni. Einnig taldi hann að hærri tollar myndu hvetja til meiri fjárfestingar í landbúnaði, sem mundi aftur leiða til aukinnar framleiðslu og framboði, þannig að verð á korni kæmi til með að lækka.

Ricardo var einn helsti andstæðingur laganna, hann var talsmaður frjálshyggju og benti á að lögin þjónuðu einungis landeigendum. Hann byggði málflutning sinn sérstaklega á kenningu sinni um dreifingu tekna sem hann hafði þróað í höfuðriti sínu, "On the Principles of Political Economy and Taxation" (1817). Með hærri tollum myndi dreifing tekna breytast landeigendum í hag. Hann taldi kornlögin leiða til stöðnunar breska hagkerfinu.

Afnám kornlaganna árið 1847 var mikilvægt skref í átt að fríverslun.

Afleiðingar.

Bent hefur verið á kornlögin sem eina ástæðuna fyrir hallærinu mikla á Írlandi, þar sem um fjórðungur Íra lést úr hungri eða flutti úr landi.
Árelíus

Árelíus er íslenskt karlmannsnafn af latneskum uppruna.

Dreifing á Íslandi.
Ásgils

Ásgils er íslenskt karlmannsnafn.
Ross County F.C.

Ross County Football Club er knattspyrnufélag með aðsetur í Dingwall í norðanverðu Skotlandi sem stofnað var árið 1929. Það hóf ekki þátttöku í skosku deildarkeppninni fyrr en undir lok 20. aldar. Velgengni þess hefur verið mikil. Félagið hefur leikið í efstu deild og orðið deildarbikarmeistari.

Saga.

Ross County var stofnað árið 1929 og hóf snemma keppni í Hálandadeildinni, utandeildarkeppni fyrir knattspyrnufélög frá norðurhéruðum Skotlands. Félagið hlaut meistaratitilinn árin 1967, 1991 og 1993. Jafnframt náði það oft góðum árangri í bikarkeppninni og tókst nokkrum sinnum að slá lið úr deildarkeppninni úr keppni.

Fyrir leiktíðina 1994-95 var skoska deildarkeppnin endurskipulögð. Tveimur nýjum félögum var boðin þátttaka og var Ross County annað þeirra hlutskörpustu í kosningu aðildarfélaganna. Vorið 1999 komst Ross County upp um deild og aftur árið eftir, þökk sé skipulagsbreytingum á deildarkeppninni. Næstu árum varði Ross County í næstefstu og þriðju efstu deild.

Veturinn 2009-10 komst Ross County alla leið í úrslit skosku bikarkeppninnar eftir gríðarlega óvæntan 2:0 sigur á Celtic í undanúrslitum. Dundee United reyndust þó ofjarlar þeirra í úrslitunum, þar sem 17 þúsund stuðningsmenn Ross mættu til að sjá sína menn spila.

Vorið 2012 tryggði Ross County sér í fyrsta sinn úrvalsdeildarsæti eftir að keppinautarnir í Dundee F.C. misstigu sig í lokaumferðinni. Á sínu fyrsta ári í efstu deild hafnaði Ross County í fimmta sæti, sem er enn í dag besti árangur liðsins. Þann 13. mars 2016 hreppti félagið sinn fyrsta og enn sem komið er eina stóra titil þegar það lagði Hibernian F.C. í úrslitum deildarbikarsins.

Frá 2012 hefur Ross County verið í efstu deild ef frá er talið eitt ár, 2018-19. Oftar en ekki hefur liðið þó átt í harðri fallbaráttu enda flestir mótherjarnir stærri og ríkari.
Elísa Gróa Steinþórsdóttir

Elísa Gróa Steinþórsdóttir (fædd 21. febrúar 1994 í Reykjavík) er íslensk fegurðardrottning og tískumódel. Hún vann keppnina Miss Universe Iceland 2021 þann 29. september 2021.
Úrvalsdeild ManagerZone

Úrvalsdeild é uma divisão principal do hoquei Islândia - Liga Hertz. Três equipamentos competem na liga: Akureyri Skating Club, Reykjavik Skating Club e the Mountains (anterior o Bear, mas se você gosta do Polymer 2018). Nas temporadas 2014-2018, o UMFK Esja também jogou na liga.

Saga.

Íshokkí á Íslandi var upprunalega leikið á tjörnum og ám. Veðrið gerði erfitt fyrir að spila og gerðu aðstæður mjög krefjandi. 1987 var fyrsta vélfrysta skautasvellið byggt á Akureyri og síðan í Laugardalnum þremur árum síðar, árið 1990. Árið 1998 var reist Skautahöll í Laugardalnum, á Akureyri árið 2000 og svo í Egilshöll í Reykjavík 2003.

Fyrsta deildin í íshokkí var stofnuð 1991 með þremur liðum (SA, SR og Björninn) Deildin byrjar venjulega í september og lýkur í mars eða apríl.

Núverandi lið (2017-2018).

Á Akureyri

Í Reykjavík

Íslandsmeistarar.

Tímabil:
Ásþór

Ásþór er íslenskt karlmannsnafn.

Dreifing á Íslandi.
Hierochloe

Hierochloe er ættkvísl plantna í grasaætt og eru flestar tegundirnar á tempruðum, og kaldtempruðum svæðum norðurhvels. Margar eða allar tegundirnar eru ilmandi.

Sumir höfundar vilja slá saman ættkvíslunum "Hierochloe" og "Anthoxanthum", en aðrir telja þær eiga að vera aðskildar.

Tegundir.

fjöldi tegunda sem nú eru taldar hæfa fremur eftirfarandi ættkvíslum: "Anthoxanthum Centotheca og Holcus"
1935

Árið 1935 (MCMXXXV í rómverskum tölum)

Á Íslandi.

Fædd

Dáin

Erlendis.

Fædd

Dáin
Tamara de Lempicka

Tamara Łempicka (fædd Tamara Rozalia Gurwik-Górska; 16. maí 1898-18. mars 1980), betur þekkt sem Tamara de Lempicka, var pólskur listmálari sem starfaði í Frakklandi og Bandaríkjunum. Hún er þekktust fyrir fágaðar Art Deco-myndir af aðalsfólki og auðkýfingum og fyrir mjög stílfærðar nektarmyndir.

Lempicka fæddist í Varsjá og flutti stuttlega til Sankti Pétursborgar þar sem hún giftist þekktum pólskum lögfræðingi. Síðar ferðaðist hún til Parísar. Hún lærði myndlist hjá Maurice Denis og André Lhote. Stíll hennar var blanda af fáguðum kúbisma og nýklassískum stíl, og var innblásinn af verkum Jean-Dominique Ingres. Hún var virkur þátttakandi í lista- og félagslífi Parísar á millistríðsárunum. Árið 1928 varð hún ástkona Raouls Kuffners baróns, auðugs listasafnara og aðalsmanns frá Austurríki-Ungverjalandi. Eftir að kona hans dó 1933 giftust þau Lempicka árið 1934. Eftir það varð hún þekkt í blöðum sem „barónessan með pensilinn“.

Þegar síðari heimsstyrjöldin braust út árið 1939 fluttu hún og eiginmaður hennar til Bandaríkjanna. Þar málaði hún portrettmyndir og kyrralífsmyndir og nokkur abstrakt málverk á sjötta áratugnum. Verk hennar duttu úr tísku eftir seinni heimsstyrjöldina en hún átti endurkomu seint á sjötta áratugnum með enduruppgötvun Art Deco. Hún flutti til Mexíkó 1974, þar sem hún lést árið 1980. Að beiðni hennar var ösku hennar dreift í eldfjallinu Popocatépetl.
Louisa May Alcott

Louisa May Alcott (29. nóvember, 1832–6. mars, 1888) var bandarískur rithöfundur, smásagnahöfundur og skáld, sem er þekktust fyrir skáldsöguna "Yngismeyjar" ("Little Women" 1868) og framhaldssögurnar "Little Men" (1871) og "Jo's Boys" (1886). Hún ólst upp á Nýja Englandi og foreldrar hennar, Abigail May og Amos Bronson Alcott, aðhylltust hugsæisstefnu. Hún ólst upp innan um þekkta menntamenn þeirra tíma, eins og Ralph Waldo Emerson, Nathaniel Hawthorne, Henry David Thoreau og Henry Wadsworth Longfellow.

Fjölskylda Alcott átti í fjárlagsvandræðum og hún þurfti að vinna frá unga aldri, en fékk útrás fyrir sköpunarþörfina í skrifum. Skrif hennar tóku að vekja athygli á 7. áratug 19. aldar, en í upphafi notaðist hún við ýmis dulnefni, eins og til dæmis A. M. Barnard, sem hún notaði á æsisögur fyrir fullorðna um ástir og hefnd.

Skáldsagan "Yngismeyjar" kom út 1868. Hún gerist á heimili Alcott-fjölskyldunnar, Orchard House í Concord Massachusetts, og byggist á æskuárum Alcotts og þriggja systra hennar, Abigail May Alcott Nieriker, Elizabeth Sewall Alcott og Anna Alcott Pratt. Skáldsögunni var vel tekið og hún er enn vinsæl í dag, bæði meðal barna og fullorðinna. Hún hefur verið sett upp nokkrum sinnum fyrir leiksvið, sjónvarp og í kvikmyndum.

Alcott studdi afnám þrælahalds og kvenréttindi. Hún giftist aldrei en var virk í umbótahreyfingum eins og bindindishreyfingunni og baráttuhreyfingum fyrir kosningarétti kvenna. Hún fékk slag og lést tveimur dögum á eftir föður sínum, í Boston 6. mars 1888.